CELEX: 22010D0007
Language: bg
Date: 2010-01-29 00:00:00
Title: Решение на Съвместния комитет на ЕИП № 7/2010 от 29 януари 2010 година за изменение на приложение II (Технически наредби, стандарти, изпитвания и сертифициране) към Споразумението за ЕИП

22.4.2010   
            
            
               BG
            
            
               Официален вестник на Европейския съюз
            
            
               L 101/14
            
         РЕШЕНИЕ НА СЪВМЕСТНИЯ КОМИТЕТ НА ЕИП
   № 7/2010
   от 29 януари 2010 година
   за изменение на приложение II (Технически наредби, стандарти, изпитвания и сертифициране) към Споразумението за ЕИП
   СЪВМЕСТНИЯТ КОМИТЕТ НА ЕИП,
   като взе предвид Споразумението за Европейското икономическо пространство, изменено с Протокола за адаптиране на Споразумението за Европейското икономическо пространство, наричано по-нататък „Споразумението“, и по-специално член 98 от него,
   като има предвид, че:
   
               (1)
            
            
               Приложение II към Споразумението бе изменено с Решение на Съвместния комитет на ЕИП № 137/2009 от 4 декември 2009 г. (1)
               
            
         
               (2)
            
            
               Регламент (ЕО) № 506/2007 на Комисията от 8 май 2007 г. за налагане на изисквания за изпитване и информация на вносителите и производителите на някои приоритетни вещества в съответствие с Регламент (ЕИО) № 793/93 на Съвета относно оценка и контрол на рисковете от съществуващите вещества (2) следва да бъде включен в Споразумението.
            
         
               (3)
            
            
               Регламент (ЕО) № 465/2008 на Комисията от 28 май 2008 г. за поставяне на изисквания за изпитване и за информация, съгласно Регламент (ЕИО) № 793/93 на Съвета, на вносителите и производителите на определени вещества, които могат да се окажат устойчиви, биологично натрупващи се и токсични и фигурират в Европейския инвентаризационен списък на съществуващи търговски химични вещества (3) следва да бъде включен в Споразумението.
            
         
               (4)
            
            
               Регламент (ЕО) № 466/2008 на Комисията от 28 май 2008 г. за установяване на изисквания за изпитване и информация към вносителите и производителите на някои приоритетни вещества в съответствие с Регламент (ЕИО) № 793/93 на Съвета относно оценка и контрол на рисковете от съществуващите вещества (4) следва да бъде включен в Споразумението.
            
         
               (5)
            
            
               Директива 2008/103/ЕО на Европейския парламент и на Съвета от 19 ноември 2008 г. за изменение на Директива 2006/66/ЕО относно батерии и акумулатори и отпадъци от батерии и акумулатори по отношение пускането на пазара на батерии и акумулатори (5) следва да бъде включена в Споразумението,
            
         РЕШИ:
   Член 1
   Глава XV от приложение II към Споразумението се изменя, както следва:
   
               1.
            
            
               В точка 12ч (Директива 2006/66/ЕО на Европейския парламент и на Съвета) се добавя следното:
               „ , изменена със:
               
                           —
                        
                        
                           
                              32008 L 0103: Директива 2008/103/ЕО на Европейския парламент и на Съвета от 19 ноември 2008 г. (ОВ L 327, 5.12.2008 г., стр. 7).“
                        
                     
         
               2.
            
            
               След точка 12щк (Решение 2008/681/ЕО на Комисията) се добавят следните точки:
               
                           „12щл.
                        
                        
                           
                              32007 R 0506: Регламент (ЕО) № 506/2007 на Комисията от 8 май 2007 г. за налагане на изисквания за изпитване и информация на вносителите и производителите на някои приоритетни вещества в съответствие с Регламент (ЕИО) № 793/93 на Съвета относно оценка и контрол на рисковете от съществуващите вещества (ОВ L 119, 9.5.2007 г., стр. 24).
                        
                     
                           12щм.
                        
                        
                           
                              32008 R 0465: Регламент (ЕО) № 465/2008 на Комисията от 28 май 2008 г. за поставяне на изисквания за изпитване и за информация, съгласно Регламент (ЕИО) № 793/93 на Съвета, на вносителите и производителите на определени вещества, които могат да се окажат устойчиви, биологично натрупващи се и токсични и фигурират в Европейския инвентаризационен списък на съществуващите търговски химични вещества (ОВ L 139, 29.5.2008 г., стр. 8).
                        
                     
                           12щн.
                        
                        
                           
                              32008 R 0466: Регламент (ЕО) № 466/2008 на Комисията от 28 май 2008 г. за установяване на изисквания за изпитване и информация към вносителите и производителите на някои приоритетни вещества в съответствие с Регламент (ЕИО) № 793/93 на Съвета относно оценка и контрол на рисковете от съществуващите вещества (ОВ L 139, 29.5.2008 г., стр. 10).“
                        
                     
         Член 2
   Текстовете на регламенти (ЕО) № 506/2007, (ЕО) № 465/2008 и (ЕО) № 466/2008 и на Директива 2008/103/ЕО на исландски и на норвежки език, които ще бъдат публикувани в притурката за ЕИП към Официален вестник на Европейския съюз, са автентични.
   Член 3
   Настоящото решение влиза в сила на 30 януари 2010 г., при условие че всички нотификации, предвидени в член 103, параграф 1 от Споразумението, са внесени в Съвместния комитет на ЕИП (6).
   Член 4
   Настоящото решение се публикува в раздела за ЕИП и в притурката за ЕИП към Официален вестник на Европейския съюз.
   
      Съставено в Брюксел на 29 януари 2010 година.
      
         
            За Съвместния комитет на ЕИП
         
         
            Председател
         
         Alan SEATTER
      
   
   
      (1)  ОВ L 62, 11.3.2010 г., стр. 30.
   
      (2)  ОВ L 119, 9.5.2007 г., стр. 24.
   
      (3)  ОВ L 139, 29.5.2008 г., стр. 8.
   
      (4)  ОВ L 139, 29.5.2008 г., стр. 10.
   
      (5)  ОВ L 327, 5.12.2008 г., стр. 7.
   
      (6)  Посочени са конституционни изисквания.